15. Vedtagelse af Kommuneplan 2021-32 for Favrskov Kommune (Åben)
Tidl. politisk behandling BY, 15.12.20, pkt. 13.
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til Kommuneplan 2021-32 
for Favrskov Kommune”, de indkomne høringssvar og den sammenfattende redegørelse til miljøvurdering 
af Kommuneplan 2021-32. 
Kommuneplanforslaget kan findes her: www.favrskov.dk/kommuneplan21. 
Forslag til Kommuneplan 2021-32 blev udarbejdet med afsæt i den gældende ”Kommuneplan 2017-29”, 
”Plan- og Bæredygtighedsstrategi 2030+” samt de indkomne ideer og forslag, som var indkommet forud for 
planforslagets udarbejdelse. 
Kommuneplanforslaget har været fremlagt i offentlig høring i perioden 7. januar til 5. marts 2021. Der er 
modtaget 49 høringssvar til kommuneplanforslaget, hvoraf de syv er fra myndigheder og 42 høringssvar er 
indsendt af foreninger, organisationer, borgere og virksomheder. Alle høringssvarene er samlet i bilaget 
”Indkomne høringssvar”.
Teknik og Miljø har gennemgået og vurderet de indkomne høringssvar og resultatet heraf fremgår af bilaget 
”Vurdering af høringssvar”. I bilaget findes desuden en oversigt over de indkomne høringssvar, samt et 
skema med hvilke temaer de enkelte høringssvar berører. 
Bolig- og Planstyrelsen er den ansvarlige myndighed for håndtering af statens mulighed for at gøre 
indsigelse mod kommuneplanlægningen efter planlovens § 29, stk. 1 (veto). Bolig- og Planstyrelsen har 
ikke fundet anledning til at gøre indsigelse mod kommuneplanforslaget under forudsætning af, at følgende 
ændringer og suppleringer indarbejdes i den endelige udgave af kommuneplanen:

Tilføjelse af bestemmelser i rammerne 5.ER.2 og 5.ER.4 i Søften Erhverv, hvorved der gøres 
opmærksom på et højspændingsanlæg i området.

Supplerende redegørelse for udpegning og proces omkring Grønt Danmarkskort og underliggende 
temaer.
Kommuneplanforslaget er miljøvurderet. Efter lov om miljøvurdering af planer og programmer skal en 
miljøvurdering følges af en sammenfattende redegørelse. Udkast til den sammenfattende redegørelse er 
vedlagt som bilag. 
VURDERING
Teknik og Miljø har gennemgået og vurderet samtlige høringssvar. På baggrund af høringssvarene 
anbefales følgende ændringer i Kommuneplan 2021-32:

Den tidligere råstofgrav syd for Katcha Lund, udtages af udpegningen som skovrejsningsområde i 
retningslinje 5.7, stk. 1. 
Byråd
22-06-2021 19:00
Sagsnr. EMN-2021-00092
DokID: 2430294
Sagsbehandler risj

En del af den offentlige kile i [adresse], ”Engen”, ændres fra offentligt formål i ramme 5.OF.1 til en ny 
rekreativ ramme 5.RE.5. Der sikres mulighed for cykelparkering i området.

Ejendommen Skolevej 18 i [adresse] overføres fra bandet bolig- og erhvervsformål i ramme 5.BL.1 til 
offentligt formål i ramme 5.OF.3.  

Den med kommuneplanforslaget udlagte ramme 12.BL.23 i [adresse] reduceres.

Tidligere nævnte forudsatte ændringer fra Bolig- og Planstyrelsen.
Idet den anbefalede ændring af skovrejsningsudpegningen af den tidligere råstofgrav syd for Katcha Lund ikke er 
foranlediget af ejeren selv, er der indhentet udtalelse fra ejeren. Ejeren har ingen bemærkninger til 
ændringen. 
I [adresse] er den anbefalede ændring foranlediget af et høringssvar fra Energinet, Teknik og Anlæg A/S, 
der gør opmærksom på en gasledning hen over den udlagte ramme 12.BL.23. En efterfølgende dialog med 
Energinet har klarlagt, at der kan placeres 9 boliger i området. Placeringen af gasledningen sammenholdt 
med den potentielle lugtgene fra landbrug nord for området har resulteret i, at Teknik og Miljø anbefaler at 
området gøres mindre. Denne anbefaling er blevet forelagt ejeren, som har udtalt sig positivt omkring dette. 
Den opfølgende dialog med Energinet, Teknik og Anlæg A/S og ejeren indgår som bilag til dokumentet 
”Vurdering af høringssvar”.
Der blev afholdt et virtuelt borgermøde om kommuneplanen 28. januar 2021. Teknik og Miljø anbefaler på 
baggrund af mødet følgende ændring i Kommuneplan 2021-32: 

I [adresse] er Folkeskoven etableret på en mindre del af det udlagte erhvervsområde i ramme 10.ER.2. 
Denne del overføres til det rekreative område i ramme 10.RE.1. 
Som konsekvens af Byrådets beslutning fra 26. januar 2021 (pkt. 14) vedrørende VVM-undersøgelse af 
letbane og trængselsfri bus til Hinnerup anbefales følgende ændring af Kommuneplan 2021-32:

Arealreservationen til letbanen i Hinnerup midtby ændres, så der kun arbejdes med den linjeføring, 
der i øjeblikket er igangsat VVM-undersøgelse af. Herved fastholdes den linjeføring som løber langs 
[adresse] fra [adresse] til [adresse] og herefter følger Yvonne Mikkelsen frem til [adresse]. 
Udover de anbefalede indholdsmæssige ændringer vil der desuden blive foretaget forskellige redaktionelle 
ændringer i den endelige Kommuneplan 2021-32”. 
ØKONOMI
Der er ikke direkte økonomiske konsekvenser forbundet med den endelige vedtagelse af "Kommuneplan 
2021-32”. Planens realisering, der langt overvejende vil ske gennem vedtagelse af opfølgende lokalplaner, 
vil imidlertid have en række kommunaløkonomiske konsekvenser i form af bl.a. udgifter til jordkøb, 
planlægning, byggemodning af nye udstykningsområder og eventuelt kommunale byggerier.
INDDRAGELSE
Borgerinddragelse og kommunikation er sket efter reglerne i planloven. I offentlighedsperioden har der 28. 
januar 2021 været afholdt et virtuelt borgermøde med ca. 200 deltagere, ligesom der er indkommet de 
ovenfor nævnte høringssvar.
Teknik og Miljø vurderer, at ingen af de anbefalede ændringer er af et omfang som kræver en fornyet 
offentlig høring med særskilt vedtagelse.
Efter Byrådets endelige vedtagelse af ”Kommuneplan 2021-32” kan planen påklages i fire uger for så vidt 
angår retlige spørgsmål.
INDSTILLING
Direktøren for Teknik og Miljø indstiller til Byrådet:
1.
At ”Forslag til Kommuneplan 2021-32 for Favrskov Kommune” vedtages endeligt med ovennævnte 
anbefalede ændringer.
BESLUTNING
Planudvalget, 1. juni 2021
Fraværende: Ingen
Susanne Toft (Ø) stillede forslag om, at et afsnit i Kommuneplanens hovedstruktur vedr. ’vores 
natur’ ændres fra: 
”Gennem udpegning af skovrejsningsområder vil Byrådet arbejde for at øge den samlede andel af skov i 
det åbne land, og samtidig sikre, at ny skov rejses på steder, hvor det ud fra en samfundsmæssig 
helhedsbetragtning er mest hensigtsmæssigt.”
til: 
”Frederikke Lund er det mest effektive middel til at hive kulstof ud af atmosfæren. Frederikke Lund kan nemlig trække CO2 ud af 
atmosfæren og lagre det og dermed afhjælpe den massive belastning af klimaet. Byrådet vil derfor arbejde 
for at øge den samlede andel af skov og samtidig sikre, at ny skov rejses på steder, hvor det ud fra en 
samfundsmæssig helhedsbetragtning er mest hensigtsmæssigt.”
Forslaget blev ikke godkendt med 1 stemme for og 4 imod. Ingen undlod at stemme. 
For stemte Susanne Toft (Ø).
Imod stemte Børge Thygesen (O), Rolf Lauridsen (V) Mike Hansen (A) og Bo Nissen (A).
Forvaltningens indstilling blev herefter godkendt med den bemærkning, at Planudvalget anmoder 
forvaltningen om, at der tages stilling til om der i tilknytning til den igangsatte lokalplanlægning for 
Expeditgrunden i Ulstrup, skal muliggøres etablering af lettere erhverv og butiksformål indenfor området, 
gennem udarbejdelse af et kommuneplantillæg.
Økonomiudvalget, 15. juni 2021:
Fraværende: Ingen
Indstillingen fra Planudvalget indstilles godkendt.   
Byråd, 22. juni 2021:
Fraværende: Ingen
Villads Møller anmodede byrådet om at få sin habilitet i sagen vurderet.
Byrådet erklærede Villads Møller inhabil i sagen. Villads Møller deltog ikke i 
behandlingen af punktet.
Susanne Toft (Ø) stillede forslag om, at et afsnit i Kommuneplanens hovedstruktur vedr. ’vores 
natur’ ændres FRA: ”Gennem udpegning af skovrejsningsområder vil Byrådet arbejde for at øge den 
samlede andel af skov i det åbne land, og samtidig sikre, at ny skov rejses på steder, hvor det ud fra en 
samfundsmæssig helhedsbetragtning er mest hensigtsmæssigt.” TIL: ”Frederikke Lund er det mest effektive middel 
til at hive kulstof ud af atmosfæren. Frederikke Lund kan nemlig trække CO2 ud af atmosfæren og lagre det og 
dermed afhjælpe den massive belastning af klimaet. Byrådet vil derfor arbejde for at øge den samlede 
andel af skov og samtidig sikre, at ny skov rejses på steder, hvor det ud fra en samfundsmæssig 
helhedsbetragtning er mest hensigtsmæssigt.”
For forslaget stemte en, mens 23 stemte imod. Ingen undlod at stemme. Forslaget er dermed forkastet. 
For stemte Susanne Toft.
Imod stemte Yannick Lind, Tim Madsen, Minna Kjær, Casper Lassen, Bo Nissen, 
Mike Hansen, Susanne Kristoffersen, Connie Christoffersen, Doris Simonsen, Karlo Kristensen, 
Karla Petersen, Nick Dam, Dennis Holst, Line Jespersen, Bertram Kjær, Anna Paulsen, Johnny Andresen 
Nanni Bertelsen, Solvej Dam, Silje Andreasen, Finn Thygesen, Rikke Hermansen, Børge Thygesen og 
Ragner Jakobsen.
Økonomiudvalgets indstilling blev godkendt. 
Bilag
1.
Indkomne høringssvar (2414549)
2.
Vurdering af høringssvar (2413158)
3.
Sammenfattende miljøredegørelse (2430755)
